2020. gada Noteikumi Nr.

Rīgā (prot. Nr.   .§)

**Grozījumi Ministru kabineta 2013. gada 5. novembra noteikumos Nr. 1268 "Ārstniecības riska fonda darbības noteikumi"**

Izdoti saskaņā ar

Pacientu tiesību likuma 16. panta

trešo daļu un 17. panta pirmo un trešo daļu

Izdarīt Ministru kabineta 2013. gada 5. novembra noteikumos Nr. 1268 "Ārstniecības riska fonda darbības noteikumi" (Latvijas Vēstnesis, 2013, 228. nr.; 2016, 14. nr.; 2018, 128. nr.; 2019, 12., 144. nr.) šādus grozījumus:

1. Izteikt 7.2. apakšpunktu šādā redakcijā:

"7.2. konstatē kaitējuma esību vai neesību, tai skaitā konstatējot cēloņsakarību;".

2. Svītrot 7.3. apakšpunktu.

3. papildināt noteikumus ar 7.1 punktu šādā redakcijā:

"7.1 Inspekcija ir tiesīga neveikt šo noteikumu 7.1. apakšpunktā norādītās darbības, ja iepriekš pacienta medicīnisko dokumentu ekspertīzē ir veikts konkrētas ārstniecības epizodes izvērtējums."

4. Izteikt 8.2. apakšpunktu šādā redakcijā:

"8.2. lūgt citas ārstniecības personas vai ārstu profesionālās asociācijas sniegt viedokli par pacientam sniegto veselības aprūpes pakalpojumu, nodrošinot pieejamību pacienta medicīniskajai dokumentācijai;".

5. Izteikt 9. punktu šādā redakcijā:

"9. Kaitējuma (arī morālā kaitējuma) smagumu procentos inspekcija nosaka atbilstoši šo noteikumu 2. pielikumam, ņemot vērā šādus kritērijus un tiem noteikto īpatsvaru:

9.1. veselības stāvoklis, slimības raksturs un smagums ārstniecības procesa sākumā;

9.2. slimības paredzamā norises gaita, veicot atbilstošu ārstēšanu, un cēloņsakarība starp ārstniecības personas darbību vai bezdarbību un ārstniecības rezultātā radušos kaitējumu;

9.3. kaitējuma smagums kopsakarā ar nepieciešamās ārstēšanās ilgumu un ārstēšanās izdevumiem;

9.4. pacienta līdzdalība (līdzestība) savas veselības aprūpē, tās nozīme un ietekme uz ārstniecības procesa norisi;

9.5. ārstniecības personas darbības atbilstība Ārstniecības likuma 9.1 panta pirmajai daļai veiktās ārstniecības laikā, tās ieguldījums pacienta veselības traucējumu atpazīšanā un veselības stāvokļa uzlabošanā;

9.6. apstākļi un vide ārstniecības iestādē, nepieciešamo resursu pieejamība ārstniecības iestādē."

6. Papildināt noteikumus ar 9.1 punktu šādā redakcijā:

"9.1 Inspekcija aprēķina pacientam izraisītā kaitējuma smaguma apmēru, izteiktu procentos, ievērojot šo noteikumu 2. pielikuma 2. punktu un izmantojot šādu formulu:

K = I - (I × (N1 + N2 + N3 + N4 + N5)), kur

K – kaitējuma smaguma apmērs, izteikts procentos saskaņā ar šo noteikumu 2. pielikumu, ņemot vērā šo noteikumu 9. punktā noteiktos kritērijus;

I – maksimālais kaitējuma smaguma apmērs atbilstoši šo noteikumu 2. pielikumā kaitējuma veidam;

N1 – šo noteikumu 2. pielikuma 2.1. apakšpunkta atbilstošais kritērija koeficients;

N2 – šo noteikumu 2. pielikuma 2.2. apakšpunkta atbilstošais kritērija koeficients;

N3 – šo noteikumu 2. pielikuma 2.3. apakšpunkta atbilstošais kritērija koeficients;

N4 – šo noteikumu 2. pielikuma 2.4. apakšpunkta atbilstošais kritērija koeficients;

N5 – šo noteikumu 2. pielikuma 2.5. apakšpunkta atbilstošais kritērija koeficients."

7. Aizstāt 10. punktā skaitļus un vārdus "7., 8. un 9. punktā" ar skaitļiem un vārdiem "7., 8., 9. un 9.1 punktā".

8. Papildināt noteikumus ar 11.1 punktu šādā redakcijā:

"11.1 Inspekcija konstatējot kaitējuma esību pacienta veselībai vai dzīvībai, divu nedēļu laikā no šo noteikumu 10. punktā noteiktā lēmuma pieņemšanas dienas, nosūta informāciju par atzinuma secinājumu daļā konstatēto ārstniecības iestādei, kuras darbībā tika konstatēta kaitējuma esība.".

9. Izteikt 18. punktu šādā redakcijā:

"18. Dienests saskaņā ar šiem noteikumiem aprēķina gada riska maksājuma apmēru par ārstniecības iestādē strādājošām ārstniecības personām un reizi gadā (līdz kārtējā gada 31. martam) nosūta attiecīgu maksājuma pieprasījumu primāri uz ārstniecības iestādes oficiālo elektroniskā pasta adresi, citos gadījumos uz norādīto ārstniecības iestādes elektroniskā pasta adresi. Maksājuma pieprasījumi par gada riska maksājuma apmēru ārstniecības iestādēm tiek sagatavoti elektroniski un ir derīgi bez paraksta."

10. Izteikt 24. punktu šādā redakcijā:

"24. Vidējā riska maksājuma apmēra par vienu ārstniecības personu aprēķina formula:

M = ((S1 × A1) + (S2 × A2) + (S3 × A3) + (S4 × A4)) × K / P, kur

M – vidējā riska maksājuma apmērs par vienu ārstniecības personu;

S – vidējais atlīdzību skaits, ņemot vērā lēmumu skaitu par unikāliem pacientiem par atlīdzības izmaksu iepriekšējo četru kalendāro gadu periodā sadalījumā pa grupām – 0 –10 000 *euro* (S1), 10 000 – 30 000 *euro* (S2),
30 000 – 75 000 *euro* (S3), virs 75 000 *euro* (S4);

A – vidējā atlīdzība par kaitējumiem, ņemot vērā faktiski izmaksātās atlīdzības iepriekšējo četru kalendāro gadu periodā sadalījumā pa grupām –
0 –10 000 *euro* (A1), 10 000 – 30 000 *euro* (A2), 30 000 – 75 000 *euro* (A3), virs 75 000 *euro* (A4);

K – koeficients par iepriekšējos četros gados iesniegto, bet neizskatīto lietu skaitu;

P – riska apjoms visās ārstniecības iestādēs strādājošo ārstniecības personu darba vietu skaitam atbilstoši specialitātei, ņemot vērā ārstniecības personu sadalījumu riska grupās uz kārtējā gada 2. janvāri."

11. Izteikt 2. pielikumu šādā redakcijā:

"2. pielikums

Ministru kabineta

2013. gada 5. novembra noteikumiem Nr. 1268

**Pacienta veselībai vai dzīvībai nodarītā kaitējuma (arī morālā kaitējuma) noteikšanas kritēriji un metodika**

1. Vērtējot personas dzīvībai vai veselībai nodarītā kaitējuma smaguma apmēru, ņem vērā šādu kaitējuma smaguma pakāpju kvalifikāciju:

1.1. smags kaitējums – paliekoši veselības traucējumi, ko radījuši kāda orgāna vai tā funkcijas zaudējumi, izraisot neatgriezeniskas pašaprūpes, funkcionalitātes, darbspēju un dzīves kvalitātes zudumu;

1.2. vidējs kaitējums – ilgstoši veselības traucējumi, ko radījuši kāda orgāna vai tā funkcijas zaudējumi, kas daļēji ierobežo pašaprūpi, funkcionalitāti, darbspējas un dzīves kvalitāti;

1.3. viegls kaitējums – veselības traucējumi, kas īslaicīgi ierobežo vai neierobežo pašaprūpi, funkcionalitāti un darbspējas, bet būtiski neietekmē dzīves kvalitāti.

2. Šo noteikumu 9. punktā noteikto kritēriju koeficienta vērtības:

|  |  |  |
| --- | --- | --- |
| Nr. p.k. | Kritērijs | Kritērija koeficienta vērtība |
| 2.1. | veselības stāvoklis, slimības raksturs un smagums ārstniecības procesa sākumā, kur: |
| 2.1.1. | ārstniecības procesa sākumā pacients praktiski vesels | 0 |
| 2.1.2. | ārstniecības procesa sākumā pacientam ir hroniska saslimšana daļējā saistībā ar minēto saslimšanu | 0.15 |
| 2.1.3. | ārstniecības procesa sākumā pacientam ir viena hroniska saslimšana tiešā saistībā ar minēto saslimšanu | 0.30 |
| 2.1.4. | ārstniecības procesa sākumā pacientam ir vairākas hroniskas saslimšanas tiešā saistībā ar minēto saslimšanu | 0.40 |
| 2.2. | slimības paredzamā norises, kur: |
| 2.2.1. | tipiska slimības gaita  | 0 |
| 2.2.2. | atipiska slimības gaita | 0.1 |
| 2.2.3. | retas saslimšanas gaita | 0.2 |
| 2.3. | pacienta līdzdalība (līdzestība) savas veselības aprūpē, tās nozīme un ietekme uz ārstniecības procesa norisi, kur: |
| 2.3.1. | pacienta aktīva līdzdalība savā veselības aprūpē | 0 |
| 2.3.2. | pacienta daļēja līdzdalība savā veselības aprūpē | 0.08 |
| 2.3.3. | pacienta nelīdzdalība savā veselības aprūpē | 0.15 |
| 2.4. | ārstniecības personas darbības atbilstība Ārstniecības likuma 9.1 panta pirmajai daļai veiktās ārstniecības laikā, tās ieguldījums pacienta veselības traucējumu atpazīšanā un veselības stāvokļa uzlabošanā, kur: |
| 2.4.1. | ārstniecības personas darbība neatbilda Ārstniecības likuma 9.1 panta pirmajai daļai, veselības traucējumi novēloti atpazīti un darbība nebija vērsta uz kaitējuma seku novēršanu | 0 |
| 2.4.2. | ārstniecības personas darbība daļēji atbilda Ārstniecības likuma 9.1 panta pirmajai daļai, veselības traucējumi novēloti atpazīti un darbība nebija vērsta uz kaitējuma seku novēršanu | 0.04 |
| 2.4.3. | ārstniecības personas darbība neatbilda Ārstniecības likuma 9.1 panta pirmajai daļai, veselības traucējumi novēloti atpazīti, bet darbība vērsta uz to novēršanu |
| 2.4.4. | ārstniecības personas darbība atbilda Ārstniecības likuma 9.1 panta pirmajai daļai, veselības traucējumi novēloti atpazīti un darbība nebija vērsta uz kaitējuma seku novēršanu | 0.08 |
| 2.4.5. | ārstniecības personas darbība daļēji atbilda Ārstniecības likuma 9.1 panta pirmajai daļai, veselības traucējumi novēloti atpazīti, bet darbība vērsta uz to novēršanu |
| 2.4.6. | ārstniecības personas darbība neatbilda Ārstniecības likuma 9.1 panta pirmajai daļai, bet izraisītie veselības traucējumi savlaicīgi atpazīti un darbība vērsta uz to novēršanu |
| 2.4.7. | ārstniecības personas darbība atbilda Ārstniecības likuma 9.1 panta pirmajai daļai, veselības traucējumi novēloti atpazīti, bet darbība vērsta uz to novēršanu | 0.12 |
| 2.4.8. | ārstniecības personas darbība daļēji atbilda Ārstniecības likuma 9.1 panta pirmajai daļai, veselības traucējumi savlaicīgi atpazīti un darbība vērsta uz to novēršanu |
| 2.4.9. | ārstniecības personas darbība atbilda Ārstniecības likuma 9.1 panta pirmajai daļai, veselības traucējumi savlaicīgi atpazīti un darbība vērsta uz to novēršanu | 0.15 |
| 2.5. | apstākļi un vide ārstniecības iestādē, nepieciešamo resursu pieejamība ārstniecības iestādē, kur: |
| 2.5.1. | ārstniecības iestādē nebija nodrošināti nepieciešamie apstākļi un vide, bet bija pieejami visi nepieciešamie resursi un netika novērsts kaitējums | 0 |
| 2.5.2. | ārstniecības iestādē bija daļēji nodrošināti nepieciešamie apstākļi un vide, kā arī bija pieejami visi nepieciešamie resursi un netika novērsts kaitējums | 0.03 |
| 2.5.3. | ārstniecības iestādē nebija nodrošināti nepieciešamie apstākļi un vide, kā arī nebija pieejami visi nepieciešamie resursi un netika novērsts kaitējums  | 0.05 |
| 2.5.4. | ārstniecības iestādē bija nodrošināti nepieciešamie apstākļi un vide, kā arī bija pieejami visi nepieciešamie resursi un netika novērsts kaitējums  |
| 2.5.5. | ārstniecības iestādē bija daļēji nodrošināti nepieciešamie apstākļi un vide, bet nebija pieejami visi nepieciešamie resursi un netika novērsts kaitējums | 0.08 |
| 2.5.6. | ārstniecības iestādē bija nodrošināti nepieciešamie apstākļi un vide, bet nebija pieejami visi nepieciešamie resursi un netika novērsts kaitējums | 0.1 |

3. Pacienta veselībai vai dzīvībai nodarīto kaitējumu iedala šādos kaitējuma veidos ar procentos izteiktu kaitējuma smaguma apmēru:

|  |  |  |
| --- | --- | --- |
| Nr. p.k.  | Pacienta veselībai vai dzīvībai nodarītais kaitējums  | Nodarītā kaitējuma smagums (apmērs %)\*  |
| 3.1.  | Nav diagnosticēta saslimšana un/vai nav nodrošināta adekvāta ārstēšana, un tas izraisīja pacienta nāvi  | līdz 100 % |
| 3.2.  | Nav diagnosticēta saslimšana un/vai nav nodrošināta adekvāta ārstēšana, un tas izraisīja ilgstošus vai paliekošus veselības traucējumus (ar ilgstošu darbnespēju, rehabilitāciju un invaliditāti), kam turpmākajā ārstēšanas procesā nepieciešami lieli finansiāli izdevumi:  |
| 3.2.1.  | nervu sistēmas darbības paliekoši traucējumi: centrālā nervu sistēma (galvas smadzeņu, muguras smadzeņu); kustības, jušanas un spēka mazinājums vai zudums; tetraparēzes un paraparēzes, tetraplēģijas un paraplēģijas; perifērā nervu sistēma – nervu vai nervu pinumu bojājumi ar sekojošiem to funkciju traucējumiem  |
| 3.2.1.1.  | kustības, jušanas un spēka mazinājums  | līdz 10 % |
| 3.2.1.2.  | kustības, jušanas un spēka zudums  | līdz 20 % |
| 3.2.1.3.  | perifērā nervu sistēma – nervu vai nervu pinumu bojājumi ar sekojošiem to funkciju traucējumiem  | līdz 20 % |
| 3.2.1.4.  | tetraparēzes un paraparēzes  | līdz 40 % |
| 3.2.1.5.  | paraplēģijas  | līdz 50 % |
| 3.2.1.6.  | tetraplēģijas  | līdz 80 % |
| 3.2.1.7.  | citi nervu sistēmas darbības paliekoši traucējumi, kas nav noteikti šī pielikuma 3.2.1.1. – 3.2.1.6. apakšpunktā  | līdz 80 % |
| 3.2.2.  | redzes orgānu bojājums – redzes traucējumi (redzes mazinājums vai zudums, akomodācijas paralīze, hemianopsija, šķielēšana), asaru aparāta funkciju traucējumi, acs ābola zudums  |
| 3.2.2.1.  | asaru aparāta funkciju traucējumi vienai acij  | līdz 3 % |
| 3.2.2.2.  | hemianopsija vai šķielēšana vienai acij  | līdz 5 % |
| 3.2.2.3.  | redzes mazinājums vienai acij, kas pakļaujas korekcijai  | līdz 5 % |
| 3.2.2.4.  | redzes mazinājums vienai acij, kas nepakļaujas korekcijai  | līdz 10 % |
| 3.2.2.5.  | akomodācijas paralīze  | līdz 15 % |
| 3.2.2.6.  | vienas acs ābola zudums  | līdz 15 % |
| 3.2.2.7.  | pilnīgs redzes zudums vienai acij  | līdz 15 % |
| 3.2.2.8.  | abu acu vai vienīgās redzīgās acs pilnīgs redzes zudums  | līdz 30 % |
| 3.2.2.9.  | citi redzes orgānu bojājumi, kas nav noteikti šī pielikuma 3.2.2.1. – 3.2.2.8. apakšpunktā  | līdz 30 % |
| 3.2.3.  | dzirdes orgānu bojājums – dzirdes traucējumi (dzirdes pavājinājums vai zudums), vestibulārās funkcijas traucējumi, bungplēvītes plīsums  |
| 3.2.3.1.  | vienas bungplēvītes plīsums  | 1 % |
| 3.2.3.2.  | dzirdes pavājinājums vienai ausij  | līdz 5 % |
| 3.2.3.3.  | vestibulārās funkcijas traucējumi  | līdz 10 % |
| 3.2.3.4.  | pilnīgs dzirdes zudums vienai ausij  | līdz 15 % |
| 3.2.3.5.  | pilnīgs dzirdes zudums abām ausīm  | līdz 30 % |
| 3.2.3.6.  | citi dzirdes orgānu bojājumi, kas nav noteikti šī pielikuma 3.2.3.1. – 3.2.3.5. apakšpunktā  | līdz 30 % |
| 3.2.4.  | elpošanas orgānu bojājums – balss zaudējums, paliekoša deguna kaula deformācija ar apgrūtinātu elpošanu, balsenes/trahejas/bronhu/plaušas bojājums ar paliekošu elpošanas mazspēju  |
| 3.2.4.1.  | paliekoša deguna kaula deformācija ar apgrūtinātu elpošanu  | līdz 6 % |
| 3.2.4.2.  | balss zaudējums  | līdz 20 % |
| 3.2.4.3.  | balsenes/trahejas/bronhu bojājums ar paliekošu elpošanas mazspēju  | līdz 20 % |
| 3.2.4.4.  | plaušas bojājums ar paliekošu elpošanas mazspēju  | līdz 50 % |
| 3.2.4.5.  | citi elpošanas orgānu bojājumi, kas nav noteikti šī pielikuma 3.2.4.1. – 3.2.4.4. apakšpunktā  | līdz 50 % |
| 3.2.5.  | gremošanas orgānu bojājums – mēles, rīkles, barības vada, kuņģa–zarnu trakta un aknu bojājums ar paliekošu to funkciju traucējumu (tai skaitā resnās zarnas izvade uz vēdera priekšējās sienas)  |
| 3.2.5.1.  | mēles, rīkles, barības vada bojājums  | līdz 10 % |
| 3.2.5.2.  | kuņģa–zarnu trakta un aknu bojājums ar paliekošu to funkciju traucējumu (tai skaitā resnās zarnas izvade uz vēdera priekšējās sienas)  | līdz 50 % |
| 3.2.5.3.  | citi gremošanas orgānu bojājumi, kas nav noteikti šī pielikuma 3.2.5.1. – 3.2.5.2.  | līdz 50 % |
| 3.2.6.  | uroģenitālā sistēma – urīnpūšļa/urīnvada bojājums ar paliekošiem urinācijas traucējumiem (tai skaitā pastāvīgais katetrs), nieres bojājums vai zudums ar paliekošu nieru mazspēju (tai skaitā mākslīgā niere), sēklinieku vai dzimumlocekļa bojājums vai zudums ar paliekošu reproduktīvo funkciju traucējumu; olnīcu/dzemdes/olvadu bojājums ar paliekošu reproduktīvo funkciju traucējumu/zaudējumu  |
| 3.2.6.1.  | vienas nieres bojājums  | līdz 25 % |
| 3.2.6.2.  | uroģenitālā sistēma – urīnpūšļa/urīnvada bojājums ar paliekošiem urinācijas traucējumiem (tai skaitā pastāvīgais katetrs)  | līdz 30 % |
| 3.2.6.3.  | vienas nieres zudums  | līdz 40 % |
| 3.2.6.4.  | paliekoša nieru mazspēja (tai skaitā mākslīgā niere)  | līdz 50 % |
| 3.2.6.5.  | sēklinieku vai dzimumlocekļa bojājums ar paliekošu reproduktīvo funkciju traucējumu  | līdz 50 % |
| 3.2.6.6.  | olnīcu/dzemdes/olvadu bojājums ar paliekošu reproduktīvo funkciju traucējumu/zaudējumu sievietēm vecumā līdz 39 gadiem  | līdz 50 % |
| 3.2.6.7.  | olnīcu/dzemdes/olvadu bojājums ar paliekošu reproduktīvo funkciju traucējumu/zaudējumu sievietēm vecumā no 40 līdz 44 gadiem  | līdz 30 % |
| 3.2.6.8.  | olnīcu/dzemdes/olvadu bojājums ar paliekošu reproduktīvo funkciju traucējumu/zaudējumu sievietēm vecumā virs 45 gadiem  | līdz 10 % |
| 3.2.6.9.  | citi uroģenitālās sistēmas bojājumi, kas nav noteikti šī pielikuma 3.2.6.1. – 3.2.6.8. apakšpunktā  | līdz 50 % |
| 3.2.7.  | kustību un balsta aparāts: mugurkaulāja funkciju traucējumi (izteikts kustību ierobežojums, sāpju sindroms, deformācija); augšējās ekstremitātes lielo locītavu (pleca, elkoņa) izteikts funkciju ierobežojums vai ankiloze; augšējās ekstremitātes pilnīgs vai daļējs zaudējums; plaukstas pamata locītavas izteikts funkciju ierobežojums vai zaudējums; augšējo ekstremitāšu pirkstu vai falangu amputācija/ankiloze (ņemot vērā bojāto pirkstu funkcionalitāti un skaitu); apakšējās ekstremitātes lielo locītavu (gūžas, ceļa, pēdas) izteikts funkciju ierobežojums vai ankiloze; apakšējās ekstremitātes pilnīgs vai daļējs zaudējums (ņemot vērā amputācijas līmeni); pēdas/plaukstas pilnīgs vai daļējs zaudējums; apakšējo ekstremitāšu pirkstu vai falangu amputācija/ankiloze (ņemot vērā bojāto pirkstu skaitu)  |
| 3.2.7.1.  | augšējo vai apakšējo ekstremitāšu 2., 3., 4. vai 5.pirksta vai tā falangas amputācija  | 1 % |
| 3.2.7.2.  | augšējo vai apakšējo ekstremitāšu pirksta vai tā falangas ankiloze (vienam pirkstam)  | līdz 5 % |
| 3.2.7.3.  | apakšējās ekstremitātes daļējs zaudējums ar zemu amputācijas līmeni  | līdz 15 % |
| 3.2.7.4.  | augšējo vai apakšējo ekstremitāšu 1.pirksta vai tā falangas amputācija  | līdz 15 % |
| 3.2.7.5.  | augšējo vai apakšējo ekstremitāšu 2., 3., 4. un 5.pirksta vai tā falangas kopēja amputācija  | līdz 15 % |
| 3.2.7.6.  | pēdas daļējs zaudējums  | līdz 15 % |
| 3.2.7.7.  | plaukstas zaudējums  | līdz 15 % |
| 3.2.7.8.  | mugurkaulāja funkciju traucējumi (izteikts kustību ierobežojums, sāpju sindroms, deformācija)  | līdz 15 % |
| 3.2.7.9.  | augšējās ekstremitātes lielo locītavu (pleca, elkoņa) izteikts funkciju ierobežojums vai ankiloze  | līdz 20 % |
| 3.2.7.10.  | plaukstas pamata locītavas izteikts funkciju ierobežojums vai zaudējums  | līdz 20 % |
| 3.2.7.11.  | apakšējās ekstremitātes lielo locītavu (gūžas, ceļa, pēdas) izteikts funkciju ierobežojums vai ankiloze  | līdz 20 % |
| 3.2.7.12.  | pēdas pilnīgs zaudējums  | līdz 25 % |
| 3.2.7.13.  | apakšējās ekstremitātes daļējs zaudējums ar augstu amputācijas līmeni vai apakšējās ekstremitātes pilnīgs zaudējums  | līdz 30 % |
| 3.2.7.14.  | augšējās ekstremitātes pilnīgs vai daļējs zaudējums  | līdz 30 % |
| 3.2.7.15.  | citi kustību un balsta aparāta bojājumi, kas nav noteikti šī pielikuma 3.2.7.1. – 3.2.7.14. apakšpunktā  | līdz 30 % |
| 3.3.  | Ārstniecības procesā nediagnosticētas un/vai neārstētas:  |
| 3.3.1.  | pamatslimības komplikācijas  | līdz 50 % |
| 3.3.2.  | pievienojušās blakus saslimšanas  | līdz 50 % |
| 3.4.  | Zobārstniecībā lietojamo ārstniecības un mutes dobuma protezēšanas tehnoloģiju neievērošana, kas rada smagas komplikācijas vai zobu zaudēšanu, vai neatbilstošu zobu protēžu izgatavošanu  | līdz 10 % |
| 3.5.  | Ķirurģisku un ginekoloģisku manipulāciju/operāciju laikā atstāts (palicis) svešķermenis (piemēram, instruments, tampons), ja nav iestājušās kādas no šī pielikuma 3.2.apakšpunktā norādītajām sekām (sistēmu traucējumiem)  | līdz 5 % |
| 3.6.  | Cita (veselā) orgāna kļūdaina ārstēšana (tai skaitā ķirurģiska), ja nav iestājušās kādas no šī pielikuma 3.2.apakšpunktā norādītajām sekām (sistēmu traucējumiem)  | līdz 25 % |
| 3.7.  | Nav laikus diagnosticētas dzemdību un pēcdzemdību komplikācijas, kā rezultātā iestājusies:  |
| 3.7.1.  | grūtnieces–dzemdētājas nāve  | līdz 100 % |
| 3.7.2.  | jaundzimušā nāve  | līdz 50 % |
| 3.7.3.  | olnīcu/dzemdes/olvadu bojājums ar paliekošu reproduktīvo funkciju traucējumu/zaudējumu  | līdz 50 % |
| 3.7.3.1.  | olnīcu/dzemdes/olvadu bojājums ar paliekošu reproduktīvo funkciju traucējumu/zaudējumu sievietēm vecumā līdz 39 gadiem  | līdz 50 % |
| 3.7.3.2.  | olnīcu/dzemdes/olvadu bojājums ar paliekošu reproduktīvo funkciju traucējumu/zaudējumu sievietēm vecumā no 40 līdz 44 gadiem  | līdz 30 % |
| 3.7.3.3.  | olnīcu/dzemdes/olvadu bojājums ar paliekošu reproduktīvo funkciju traucējumu/zaudējumu sievietēm vecumā virs 45 gadiem  | līdz 10 % |
| 3.7.4.  | smagi jaundzimušā veselības traucējumi, ja nav iestājušās kādas no šī pielikuma 2.punktā norādītajām sekām (sistēmu traucējumiem)  | līdz 50 % |
| 3.8.  | Nav savlaicīgi diagnosticēta un/vai nodrošināta onkoloģiskas saslimšanas ārstēšana  | līdz 50 % |
| 3.9.  | Grūtnieces novērošanas laikā (līdz 22.grūtniecības nedēļai) nav laikus diagnosticēta augļa patoloģija, kas apdraud augļa dzīvību un/vai nebūs koriģējama turpmākajā dzīves laikā – jautājuma izlemšanai par grūtniecības priekšlaicīgu pārtraukšanu  | līdz 10 % |
| 3.10.  | Veselības traucējumi, kas radušies, izmantojot medicīniskās ierīces un tehnoloģijas, kuras neatbilst normatīvajos aktos noteiktajām prasībām  | līdz 30 % |
| 3.11.  | Veselības traucējumi, kas radušies pacientam ārstniecības iestādē, gūstot infekciju ārstniecības procesā  | līdz 20 % |

Piezīme. Ja notikusi neatbilstošu aizvietojošo šķīdumu un asins preparātu lietošana ārstniecības procesā, tad personas dzīvībai vai veselībai nodarīto kaitējumu (arī morālo kaitējumu) un tā apmēru vērtē pēc šā pielikuma 3.2. apakšpunktā norādītajām sekām pacienta veselībai un dzīvībai.

4. Pēc šā pielikuma 1. punktā noteiktās kaitējuma smaguma pakāpes noteikšanas, maksimālo kaitējuma smaguma apmēru (procentos), atbilstoši šā pielikuma 3. punktā noteiktajam kaitējuma veidam un tā smaguma apmēram, nosaka, izmantojot šādu formulu:

I = L × M1 vai M2 vai M3, kur

I – maksimālais kaitējuma smaguma apmērs atbilstoši šā pielikuma
3.1. – 3.11. punktā konstatētajam kaitējuma veidam, ievērojot kaitējuma smaguma pakāpi;

L – maksimālais kaitējuma smaguma apmērs atbilstoši 2. pielikuma
3.1. – 3.11. punktā konstatētajam kaitējuma veidam;

M1 – 0.1 (koeficients viegla kaitējuma pakāpei);

M2 – 0.8 (koeficients vidēja kaitējuma pakāpei);

M3 – 1 (koeficients smagai kaitējuma pakāpei, šo noteikumu 2. pielikuma 3.1. punktā norādītajam kaitējumam)."

Ministru prezidents A.K. Kariņš

Veselības ministre I. Viņķele

Veselības ministre I. Viņķele

Vīza: Valsts sekretāre D. Mūrmane-Umbraško